Σπάρτο

Το σπάρτο ή σπάρτος (επιστ. ονομ. Σπάρτιον το βουρλοειδές, Spartium junceum) είναι αγγειόσπερμο, δικοτυλήδονο φυτό, το οποίο ανήκει στην τάξη των Κυαμωδών και στην οικογένεια των Χεδρωπών ή Κυαμοειδών, η οποία χαρακτηρίζεται από τα πενταμερή ζυγόμορφα άνθη με μορφή πεταλούδας.

Αποτελεί το μοναδικό είδος του γένους και είναι θάμνος με καταγωγή από την περιοχή της Μεσογείου και φθάνει σε ύψος μέχρι τα τρια μέτρα. Έχει μακριούς, λεπτούς, μυτερούς στην άκρη βλαστούς που είναι σχεδόν γυμνοί, χωρίς φύλλα. Τα άνθη του είναι κίτρινου χρώματος, αρωματικά και σχηματίζουν βότρυες. Ανθίζει από τα μέσα Απριλίου μέχρι και τον Ιούνιο, αν και πολλές φορές η ανθοφορία μπορεί να παραταθεί μέχρι τον Αύγουστο. Ο καρπός του είναι χέδρωπας, όταν ωριμάσει, σκορπίζει τους σπόρους.

Απαντά αυτοφυές σ’ όλη την Ελλάδα. Τα φυτά βρίσκονται διάσπαρτα σε πεδινές και ημιορεινές περιοχές και είναι από τα πιο κοινά θαμνώδη είδη στην Ελλάδα. και χρησιμοποιείται συχνά ως καλλωπιστικό για τα εύοσμα και εντυπωσιακά του κίτρινα άνθη σε πάρκα, κήπους, κατά μήκος των εθνικών οδών, κ. ά.

Τα σπάρτα καλλιεργούνται επίσης ως καλλωπιστικά για τα εύοσμα και εντυπωσιακά τους κίτρινα άνθη και τοποθετούνται κατά μήκος των δρόμων αλλά και, λόγω του δυνατού ριζικού συστήματος τους, για την συγκράτηση των διαβρωμένων εδαφών. Οι βλαστοί τους χρησιμοποιούνται στην κατασκευή καλαθιών και ψάθινων καπέλων. Παλαιότερα χρησιμοποιούταν για την παραγωγή γνέματος, που είχε την ιδιότητα να μη προσβάλλεται από κανένα έντομο, και υφαντών εξαιρετικής αντοχής.

Παραπομπές

Πηγές 

 Μπάουμαν Ε. 1993, Η ελληνική χλωρίδα
 Παπιομύτογλου Β. 2006, Αγριολούλουδα της Ελλάδας.
 Σφήκας Γ. 1983, Δένδρα και θάμνοι της Ελλάδας.
 Φυτολογία 2006, Εκδοτική Αθηνών.
 Lafranchis T. & Sfikas G. 2001, Flowers of Greece (Vol. I-II).
 Pignatti S. 1982, Flora d’ Italia (Vol. I).
 Strid A. 1980, Φυτά του Ολύμπου.

Εξωτερικοί σύνδεσμοι 

 http://greekflora.gr/el/flowers/0544/Spartium-junceum
 http://portal.cybertaxonomy.org/flora-greece/cdm_dataportal/taxon/8976da3c-3e21-4df3-9dd4-f71f78718538
 http://euromed.luomus.fi/euromed_map.php?taxon=538054&size=medium<

θάμνοι
Ψυχανθή
Κυαμοειδή
Καλλωπιστικά φυτά
Μεσογειακή χλωρίδα
Μακία_βλάστηση
Άνθη
Ελληνική χλωρίδα